Ricardo Zunino je upokojeni argentinski dirkač Formule 1. Debitiral je na predzadnji dirki sezone 1979 za Veliko nagrado Kanade in s sedmim mestom le za mesto zgrešil uvrstitev med dobitnike točk. Enak rezultat mu je uspel tudi na domači in prvi dirki sezone 1980 za Veliko nagrado Argentine, kar je njegov izenačen najboljši rezultat kariere. V tej sezoni je dosegel še osmo in deseto mesto, na dveh dirkah sezone 1981, na katerih je nastopil, pa dve trinajsti mesti, kasneje pa ni več dirkal v Formuli 1.